open-index/open-wikipedia-markdown huggingface dataset:
Majlis-e-Ittihad-ul-Muslimeen

**Majlis-e-Ittihad-ul-Muslimeen**, også kalt bare **Ittihad**, var et politisk parti i fyrstestaten Hyderabad. Det appellerte i hovedsak til landets muslimske befolkning. Hyderabad hadde en befolkning med et flertallet på 85 % var hinduistisk, og der 10 % var muslimer. Partiet ble grunnlagt i 1927 og opphørte da India i 1948 innlemmet staten Hyderabad med militærmakt.

Ittihad holdt i tiåret etter etableringen en lav politisk profil og arbeidet mest som en religiøs og sosial reformbevegelse. Mot slutten av 1930-tallet, da Hyderabads hinduer mobiliserte for politiske rettigheter og reformer, fikk partiet en klarere politisk profil og ble talerør for tanken om en Hyderabad som uavhengig, islamsk stat. Det var motstander av politiske reformer. Partiet var lojal mot herskerdynastiet i Hyderabad og hadde nizamens sympati.

I 1938 skaffet partiet seg en paramilitær organisasjon, kalt Razakar, som først ble benyttet til parader og vakthold ved møter, men som senere utviklet seg til en militant og voldelig organisasjon. Fra 58 partiavdelinger vokste partiet til det i 1944 hadde en partiorganisasjon med 450 avdelinger.

Partiets leder fra 1939 til 1944 var den karismatiske Muhammad Bahadur Khan, kjent med tittelen Bahadur Yar Jung. Da han døde i 1944 ble partiet overtatt av en mer radikal leder. I desember 1946 ble Kasim Razvi valgt til partileder. Razakar-bevegelsen ble militarisert og Ittihad avviste forhandlinger med India over spørsmålet om Hyderabads tilslutning til den indiske unionen i forbindelse med uavhengigheten fra Storbritannia. Partiet ble en maktfaktor og en av partiets støttespillere, Laik Ali, ble i 1947 statsminister. I september 1948 invaderte India staten Hyderabad og Ittihad ble forbudt.

I 1958 ble partiet All India Majlis-e-Ittehadul Muslimeen dannet. Det har tyngdepunkt i det som en gang var fyrstestaten Hyderabad.

## Referanser


## Eksterne lenker
*
Møt Kjell Finnestad & The Teddy Boys

***Møt Kjell Finnestad & The Teddy Boys*** er et norsk musikkalbum. Det ble utgitt i stereo i 1969. Albumets betegnelse er Mini Troll TSLP&nbsp;303.

Produsenter var Svein-Helge Høgberg og Lasse Hovd.  
    
## Sporliste
##### Side A
# «Mitt lykketroll» («Good Luck Charm») (Aaron Schroeder-Wally Gold/Lasse Hovd) 
# «Rosen er rød» («Roses Are Red (My Love)») (Al Byron-Paul Evans/Juul Hansen)
# «Kyss meg nå» («Kiss Me Quick») (Doc Pomus-Mort Shuman/Lasse Hovd)
# «Vestens rose» («Western Rose») (Werner Scharfenberger/Pio Larsen)
# «Jeg vet at din dag vil komme» («Your Time Hasn't Come Yet, Baby») (Joel Hirschhorn-Al Kasha/Lasse Hovd)
# «Ingenting» («I Don't Care (Just as Long as You Love Me)») (Buck Owens-Lasse Hovd)

##### Side B
# «Kari» (Finn Tollefsen-Kjell Finnestad)
# «Jeg har trumfen på hånd» («From a Jack to a King») (Ned Miller/Lasse Hovd)
# «Sommerkveldens melodi» («The Sunset Trail») (Jimmy Kennedy-Michael Carr/Jens Book-Jenssen)
# «Vi to hører sammen» («Tell Laura I Love Her») (Jeff Barry-Ben Raleigh/A. Ward)
# «Jeg har en venn» (Finn Tollefsen-Kjell Finnestad)
# «Er du ensom i kveld» («Are You Lonesome Tonight?») (Lou Handman/Arne Bendiksen)

## Kilder
*Kjell Finnestad & The Teddy Boys: *Møt Kjell Finnestad & The Teddy Boys* (Mini Troll TSLP&nbsp;303, LP, 1969). Opplysningene er formidlet av Olav Nilsen, Bibliotekleder Musikk og film, Sølvberget KF, Stavanger bibliotek og kulturhus
Grand Theft Auto: Chinatown Wars

***Grand Theft Auto: Chinatown Wars*** er et amerikansk tredjepersonsskytespill som er utviklet av Rockstar Games. Det er gitt ut på Nintendo DS, PlayStation Portable og IOS. Spillet ble utgitt i 2009 som en del av Grand Theft Auto-serien.

Spillet foregår i en mindre gjengivelse av Grand Theft Auto IVs Liberty City. https://www.eurogamer.net/articles/gta-ds-to-feature-most-of-ivs-map I motsetning til Grand Theft Auto IV, kan spilleren deaktivere politibiler for å unnslippe politiet. Men jo flere "stjerner" spilleren får, desto mer politi kommer etter. Spilleren følger hovedpersonen *Huang Lee* i kampen for å få tilbake sverdet *Yu Jian*, som blir stjålet fra ham i det han lander i Liberty City. Videre kjemper du og prøver å få tilbake sverdet *Yu Jian*.

Grand Theft Auto: Chinatown Wars fikk kritikk på grunn av kjøp og salg av narkotika i løpet av handlingen, som blant annet inkluderer heroin og ecstasy. https://web.archive.org/web/20121021020401/http://www.joystiq.com/2008/09/28/gta-chinatown-wars-drug-dealing-minigame-elicits-fury-from-uk/

## Handling
I 2009 reiser triade-medlem Huang Lee til Liberty City for å levere Yu Jian-sverdet, familiens verdifulle arvestykke vunnet i et kort-spill av sin nylig drepte far, til sin onkel Wu "Kenny" Lee. Men ved ankomst i Liberty City blir Huangs eskorte drept av ukjente angripere, som også stjeler sverdet. Huang overlever så vidt, og kommer seg til Kennys restaurant og informerer onkelen om tyveriet. Kenny, opprørt over nyhetene, avslører at han hadde til hensikt å gi sverdet til Hsin Jaoming - øverste leder for Liberty City Triads, for å sikre sin posisjon som hans etterfølger.

Kenny føler seg vanæret over å miste Yu Jian, og gir Huang ordre om å hjelpe til i virksomheten - noe som gjør at Huang trekkes inn i byens narkotika-handel. Samtidig forsøker to andre søker å bli Hsins etterfølger: Hans sønn Chan Jaoming, og et annet triade-medlem Zhou Ming. Huang blir også forfulgt og avlyttet av en korrupt politi-etterforsker Wade Heston, som tilbyr å hjelpe ham med å finne Yu Jian. Huang sier seg enig, og hjelper Heston med å gå etter en koreansk gjeng som er alliert med triadene - som de mistenker å stå bak sverd-tyveriet. I mellomtiden blir Huang kontaktet av Hsin Jaoming for å få hjelp, bekymret over nyheten om en mulig informant i hans kriminelle syndikat, og beordrer Huang til å undersøke både den koreanske gjengen og en kriminell motorsykkel-klubb kalt Angels of Death Outlaw. Huang må også hjelpe Heston med en rekke jobber de får fra Federal Investigation Bureau (FIB) 
 
## Utmerkelser
I løpet av Spike Video Game Awards i 2009 mottok Grand Theft Auto: Chinatown Wars en utmerkelse i kategorien for beste håndholdte spill. Den vant også en pris for Nintendo DS fra GameSpot. Spillet ble nominert til tre av GameSpot-prisene: Årets spill, Årets DS-spill og Årets handlingsspill, og vant årets DS-spill. https://www.gamespot.com/videos/gamespots-best-of-2009-platform-award-winners/2300-6244195/

## Eksterne lenker
*
Mikael Aksnes-Pehrson

**Mikael Aksnes-Pehrson** (født 17. januar 1998) er en norsk skuespiller og stemmeskuespiller.

Aksnes-Pehrson er best kjent fra rollen som Jonas i TV-serien Lilyhammer. Han har også spilt i Les Misérables (2009) og i Postkort fra Lillebjørn (2012) på Oslo Nye Teater. Han har vært stemmeskuespiller i en rekke filmer.
## Filmografi
* 2005 - Små Einsteins (Quincys norske stemme)
* 2007 - M. I. High (Norsk stemme)
*  - Surf's Up (Norske stemmer)
* 2009 - Pakten (Norsk stemme)
*  - Elias og jakten på havets gull (Elias' stemme)
*  - Poppers pingviner (Billys norske stemme)
* 2011 - A.N.T. - Akselerert Naturlig Talent
* 2012 - Lilyhammer (Jonas Haugli)
* 2012 - Gutten og delfinen (Sawyers norske stemme)
* 2012 - ParaNorman
* 2015 - Chihiro og heksene (Hakus norske stemme)

## Referanser


## Eksterne lenker
*
Bärenstein (Erzgebirge)

**Bärenstein** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 2&nbsp;571 innbyggere den 31. desember 2010.
## Referanser


## Eksterne lenker
*
Hyderabad State Congress

**Hyderabad State Congress** (HSC) var et politisk parti i fyrstestaten Hyderabad. Det appellerte i hovedsak til landets hinduistiske flertallsbefolkning og krevde grunnlovsreformer, samt innføring av sivile og politiske rettigheter i Hyderabad. Partiet ble til i oktober 1938, var involvert i den sivile ulydighetskampanjen som da ble satt i gang. HSC ble umiddelbart forbudt av myndighetene, som anklaget partiet for å være et kommunalistisk parti. Partiledelsen ble arrestert. HSC agiterte ved etableringen for en sivil ulydighetskampanje, satyagraha, mot myndighetene.

I juli 1946 ble partiet tillatt. Under ledelse av Swami Ramanand Tirtha krevde det ikke bare innføring av ansvarlig regjering i Hyderabad, men også at staten skulle slutte seg til det selvstendige India. HSC hadde forbindelser til Kongresspartiet i Britisk India, men var ikke en del av dette.

## Referanser
Srinagar (distrikt)

**Srinagar** er et distrikt i den indiske delstaten Jammu og Kashmir. Distriktets hovedstad er Srinagar. 

## Demografi
Ved folketellingen i 2011 var det  innbyggere i distriktet, mot  ti år tidligere i 2001. Den urbane befolkningen utgjør 98,73 % av befolkningen.

Barn i alderen 0 til 6 år utgjorde 12,28 % i 2011. Antallet jenter i den alderen per tusen gutter var 869. 

## Referanser


## Eksterne lenker
*
Your Time Hasn’t Come Yet, Baby

**«Your Time Hasn't Come Yet, Baby»** er en amerikansk filmsang, skrevet av Joel Hirschhorn og Al Kasha. Den ble fremført av Elvis Presley i filmen *[[Speedway (film)|Speedway]]* fra 1968. Steve Grayson (Presley) sang «Your Time Hasn't Come Yet, Baby» til Ellie Esterlake (barneskuespilleren Victoria Paige Meyerink).

Presley spilte den inn i MGM Sound Stage, Hollywood, 20. juni 1967. Sangen ble utgitt på LP-platen *Speedway* (RCA Victor LSP&nbsp;3989 (stereo) og RCA Victor LPM&nbsp;3989 (mono)) i mai 1968. MGM-produsent var Jeffrey Alexander.

## Norsk versjon
Lasse Hovd har skrevet en norsk tekst. På norsk bærer den tittelen «Jeg vet at din dag vil komme».

### Innspilling
*Kjell Finnestad & The Teddy Boys. Utgitt på LP-platen *[[Møt Kjell Finnestad & The Teddy Boys]]* (Mini Troll TSLP&nbsp;303) i 1969

## Referanser
Øivind Maurseth

**Øivind Maurseth** (1928–2022) var en norsk arkitekt fra Bergen.

Maurseth utmerket seg med store prosjekter som Bryggens Museum og SAS Royal Hotel i Bergen. Bryggens Museum mottok Betongtavlen for 1980.
Maurseth er også tildelt Europa Nostras diplom.

## Referanser
M.K. Vellodi

**Mullath Kadingi Vellodi** (født 1896 i Kottakkal) var en indisk statstjenestemann og den første sivile leder av delstaten Hyderabad i India. Han hadde bakgrunn fra Indian Civil Service.

Vellodi ble utpekt til førsteminister i desember 1949 etter at Hyderabad et års tid hadde vært styrt av en militærguvernør som følge av Indias militære innlemmelse av den tidligere fyrstestaten. Vellodi fungerte til 1952, da en regjering ble utpekt etter at det var avholdt delstatsvalg. Han ble da etterfulgt av Burgula Ramakrishna Rao fra Kongresspartiet. Vellodi fortsatte som rådgiver for den nye regjeringen.

Han var også høykommisjonær i London, og ambassasør til Sveits.

## Referanser
Albert Lunde

:*Albert Lunde kan referere til to personer. Albert Lunde er en rollefigur i [[Hotel Cæsar]], mens her er:*
 
**Albert Lunde** (født 26. november 1877 i Vanse, død 30. januar 1939 i Oslo) var en norsk predikant i hellighetsbevegelsen og forfatter som forkynnet både i USA, Norge og i store deler av Skandinavia. Han var også formann i Evangelisk Orientmisjon fra 1917 til 1937.

I 1895 var han i USA og hørte bl.a. D. L. Moody tale. I 1901 kom han tilbake til Norge, og i 1905 hadde han møter i Hausmannsgatens bedehus og i Calmeyergatens misjonshus i Kristiania. En av de mest kjente personer han omvendte var den finske presidenten Lauri Kristian Relander som han omvendte på en misjonsreise i Finland.

Lunde hadde opplevd hellighetsbevegelsen i Amerika og hadde blitt troende døpt. Han inngikk en betingelse «om å ikke angripe den kjære lutherske tro». Dette var noen år før Thomas Ball Barratt kom hjem til Norge med *[[pinsevekkelsen]]*.

Han døde 62 år gammel i januar 1939. Samme år ga hans enke Anna ut boka *Albert Lunde. Minner fra hans liv* på Aschehoug forlag.

## Verk
*Predikningar, Stockholm 1905
*Prædikener, Horten 1905
*Fem predikningar, Stockholm 1910
*Vem är Guds barn?, Helsingfors 1912
*Fra Calmeyergadens Prædikestol I–II, 2 bd., 1912–13
*Vägen till fristaden. Ny samling predikningar, Stockholm 1915
*Sex predikningar, Stockholm 1920
*Tad sum eit menniskja saar, Tórshavn 1923
*Den gode hyrde, 1932
*Se Han kommer, (posthumt) 1941
*På hellig jord, (posthumt) 1943
*Pohjolan herättäja, (posthumt) Helsingfors 1949
*Fra Calmeyergatens prekestol, (posthumt) 1955

## Referanser


## Kilder
*Albert Lunde – utdypning (Norsk biografisk leksikon). () I Store norske leksikon. Hentet fra: http://snl.no/.nbl_biografi/Albert_Lunde/utdypning
California Okie

«**California Oakie**» er en amerikansk countrysang, skrevet av Robert John Jones (også kjent som «Rocky Topp).

En versjon med Buck Owens ble utgitt på singlen Warner Bros. 8255 18. august 1976. B-siden var «Child Support».

«California Oakie» var hentet fra hans LP-plate, *Buck 'Em* (Warner Bros. BS&nbsp;2952), fra 1976.

## Norsk versjon
Arne Riis har skrevet en norsk tekst. På norsk bærer den tittelen «Ekte Texas skreppe».

### Innspilling
*Rita Engebretsen. Utgitt på LP-platen *[[Countryfest 1]]* (Talent TLS&nbsp;3016) i 1976.

## Listeplasseruig
Owens' versjon lå som # 43 på Billboard Hot Country Singles-listen i 1976.

## Referanser
Garbage

**Garbage** er en skotsk-amerikansk alternativ rock band. Bandet begynte i 1994 i Madison, Wisconsin av Shirley Manson (vokal, gitar), Duke Erikson (bass, gitar, keyboard, slagverk), Steve Marker (gitar, keyboard) og Butch Vig (trommer, slagverk).

## Diskografi
### Studioalbum
* 1995 – *[[Garbage (musikalbum)|Garbage]]*
* 1998 – *[[Version 2.0]]*
* 2001 – *[[Beautiful Garbage]]*
* 2005 – *[[Bleed Like Me]]*
* 2012 – *[[Not Your Kind of People]]*
* 2016 – *[[Strange Little Birds]]*
* 2021 – *[[No Gods No Masters]]*
* 2025 – *Let All That We Imagine Be The Light*

### Samlingar
* 2002 – *Special Collection*
* 2007 – *Absolute Garbage*
* 2022 - *Anthology*

## Eksterne lenker
* 
* 
*
Burgula Ramakrishna Rao

**Burgula Ramakrishna Rao** (født 13. mars 1899 i Padakallu i Kalwakurthi i distriktet Mahabubnagar, død 14. september 1967) var en indisk politiker for Hyderabad State Congress og Kongresspartiet. Han var den første og siste valgte førsteminister i delstaten Hyderabad, guvernør i Kerala og Uttar Pradesh, samt medlem av Rajya Sabha.

## Bakgrunn
Han fikk utdannelse Fergusson College i Pune og studerte juss ved University of Bombay, der han gikk ut i 1923. Han arbeidet deretter som advokat i Hyderabad, som da var en fyrstestat.

## Politisk engasjement i staten Hyderabad
Rao ble på 1920-tallet med i Andrha Jana Sangh, en kulturell og sosial organisasjon for staten Hyderabads telugutalende befolkning. På 1930-tallet ble hans engasjement mer politisk. Han gikk i 1933 med i Nizam's Subjects' League, også kalt Mulki League, en organisasjon som forente hydarabadiske hinduer og muslimer i opposisjon mot innflyttere fra andre deler av India. I 1938 ble Rao en av grunnleggerne av Hyderabad State Congress (HSC), der hovedsakelig hinduer var med. HSC ble forbudt av myndighetene. Rao ble flere ganger fengslet for sin opposisjon mot nizamens styre.

HSC ble tillatt i 1946, fortsatte sin kritikk av nizamens styre og kjempet for at Hyderabad skulle forenes med et selvstendig India. Rao tilhørte partiets moderate fløy. 

## Delstatspolitiker
Etter at India innlemmet staten Hyderabad med militærmakt i 1948, ble Rao i 1950 utpekt til finans- og utdanningsminister i den første sivile regjeringen under ledelse av M. K. Vellodi.

Etter det første delstatsvalget i 1951 ble han i 1952 førsteminister i delstatsregjeringen. Blant de fremste sakene hans var jordreform og dannelsen av delstaten Andhra Pradesh, som i 1956 forente Telangana med andre telugutalende områder i én territoriell enhet.

## Guvernør og rikspolitiker
Rao var fra 1956 til 1960 guvernør i Kerala og fra 1960 til 1962 guvernør i Uttar Pradesh. Rao ble så valgt til overhuset i Indias parlament, Rajya Sabha, der han satt fra 1962 til 1966.

## Referanser
Gelenau (Erzgebirge)

**Gelenau** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde  innbyggere den 31. desember 2010.

## Referanser


## Eksterne lenker
*
Dvergarve

**Dvergarve** (*Arenaria humifusa*) er en liten fjellplante i nellikfamilien.

Den er en lav, flerårig urt som er 1&ndash;3&nbsp;cm høy. Dvergarve vokser i små tuer med utløpere som etter hvert danner matter. Bladene er elliptiske, glatte og 3&ndash;4&nbsp;mm lange. Blomstene er hvite, 5&ndash;6&nbsp;mm, med blekt purpurrøde pollenknapper. Arten vokser på fuktig kalkholdig og baserik grunn.

Dvergarve har en amfiatlantisk utbredelse; det vil si at den finnes i nordlige strøk på begge sider av Atlanterhavet. Arten forekommer i Canada, Grønland, Svalbard, Nord-Norge, Nord-Sverige og på Fiskerhalvøya i Russland. På det norske fastlandet er dvergarve funnet noen få steder fra Hattfjelldal til Nordkapp, og arten regnes til de nordlige unisentriske fjellplantene.

Utbredelsen gjør at mange botanikere har ment at dvergarve har overlevd istiden i lokale refugier. Molekylærgenetiske studier har stort sett bidratt med argumenter mot denne såkalte overvintringsteorien. I 2011 ble det likevel publisert en artikkel der det hevdes at dvergarve må ha overlevd siste istid i refugier på Øst-Grønland eller Svalbard.

## Referanser




## Kilder
* 
* 
* 

## Eksterne lenker
*
Huancavelica (region)

**Huancavelica** er en region i det sentrale Peru. Den grenser til regionen Lima og Ica i vest, til Junín i nord og til Ayacucho i øst. Hovedstaden er Huancavelica, og regionen ble opprettet 26. april 1822 av general Don Jose de San Martin.

## Politisk inndeling
Regionen er delt inn i følgende 7 provinser, som igjen er delt inn i til sammen 94 distrikter.
 

## Referanser


## Kilder
*Huancavelica.com: Huancavelica Peru – Department, Province and City. Besøkt 21. april 2014
Liv Blåvarp

**Liv Blåvarp** (født 19. april 1956) er en norsk kunsthåndverker og smykkedesigner, bosatt på Lena i Østre Toten. Hun arbeider særlig med store smykker, eller «halsklaver», i tre som har gitt henne et stort publikum både i Norge og utenlands. Det er sagt at «hennes organiske smykker vekker en rekke assosiasjoner til fauna og flora»

:*«Smykkene til Liv Blåvarp er gedigne, eksotiske og uendelig elegante. Fremmede treslag som palisander, amarant, cocobolo og bubinga i kombinasjon med lønn og endog hvaltann inngår i vakre og spennende mønstre.  Smykkene overrasker med sin smidighet og måten de føyer seg etter kroppen på, mykt og ledig.»*

Hun er utdannet fra SHKS 1983 og Royal College of Art i London 1984. Siden 1987 har hun bodd og hatt verksted i hjemkommunen på Toten, sammen med ektemannen og kollegaen Tore Gimle.

Blåvarp hadde sin første separatutstilling i Kunstnerforbundet i 1988, og har siden stilt ut der i 1996, 2005 og 2011. Hun har ellers hatt separatutstillinger blant annet i Nordens hus i Reykjavik, 2003; en vandreutstilling i USA 2001–2002, Sørlandets kunstmuseum, 2001 og Røhsska museet, Göteborg, 1995. Hun har også deltatt i representative kollektivutstillinger i Europa, USA og Asia. Hun er innkjøpt av de tre norske kunstindustrimuseene, Nordnorsk kunstmuseum i Tromsø, Norsk kulturråd, Kunstindustrimuseet i København, Nationalmuseum i Stockholm, Cooper-Hewitt Museum, New York, Kunstgewerbemuseum, Berlin og flere kunstindustrimuseer i USA. Hun har mottatt Prins Eugen-medaljen 2003, Jacob-prisen fra Norsk Form 1997, Torsten og Wanja Söderbergs pris 1995, Kulturpris for Unge Kunstnere fra Foreningen Norsk Form 1990, Kunsthåndverkprisen 1989, Den Norske Hypotekforenings kulturpris 1989.

## Litteratur
* *Liv Blåvarp 1984–2001*. Texts by Marjorie Simon and Gunnar Sørensen ; main photographer: Guri Dahl. Kristiansand : Sørlandets kunstmuseum, 2001. 119 sider. Parallell engelsk og norsk tekst. ISBN 82-995852-0-1
* Jorunn Veiteberg. «To kunstnarar i grenseland : Liv Blåvarp og Sigurd Bronger» I *Norsk kunstårbok* 1996 ISBN 82-00-37669-9
* Gunnar Sørensen. «Liv Blåvarp» I: *Kunsthåndverk*, nr 44, 1992 
* Kjell Hommerstad. «Raffinert og personlig : Liv Blåvarps utstilling i Kunstnerforbundet i Oslo 9. april–3. mai 1988» I: *Kunsthåndverk*, nr 30, 1988 
## Referanser

## Eksterne lenker
*
MS «Skogøy»

**MS «Skogøy»** er en kombinert passasjer- og lastebåt. Skipet ble konstruert av overingeniør Kåre Haug og bygd ved Drammen Slip & Verksted for Ofotens Dampskibsselskab i 1953.

## Rutefart
Skipet gikk i rute på Vestfjorden frem til 30. mars 1983, og ble så solgt til Sverige og omdøpt til «Seaside». Siste tur fra Narvik til Svolvær var med avgang fra Narvik 4. april 1983 (andre påskedag), og med retur til Narvik om morgenen 5. april.

## Restaurering
Etter å ha ligget halvt nedsunket nær Stockholm i flere år ble hun bragt flott. «Seaside» ble slept til Norge av slepebåten SB «Hans Oscar» vinteren 2011, og forlagt på Bredalsholmen ved Kristiansand. Hun ble slept videre fra Bredalsholmen til Kjeldebotn i Ballangen av KV «Barentshav», og avlevert i Kjeldebotn 17. februar 2012. I Ballangen har medlemmer av venneforeningen *Skogøys venner* startet restaureringen. Båten ble slept til Narvik 27. juli 2012. I august 2012 begynte venneforeningen å arrangere ukentlige dugnader ombord. Den 5. mars 2013 ble MS «Gamle Skogøy» erklært verneverdig av Riksantikvaren.

## Kronologi
* 1953:	juli: Levert som «Skogøy» til Ofotens Dampskibsselskab, Narvik
* 1983: 30. mars: Siste tur for Ofotens Dampskibsselskab (ODS)
* 2011: 16. desember: Slepet starter fra Stockholm
* 2011: 22. desember: Slepet annkommer Bredalsholmen
* 2012: 12. februar: Slepet starter fra Bredalsholmen
* 2012: 17. februar: Fortøyd i Kjeldebotn
* 2012: 15. mai. Registrert i registeret NOR. Omdøpt «Gamle Skogøy»
* 2013: 5. mars. Erklært verneverdig av Riksantikvaren

## Kilder
* Litt historie om «Gamle Skogøy» Tore Kristoffersen

## Eksterne lenker
* 
* 
*
Drivdalen

**Drivdalen** er et dalføre i Oppdal kommune i Trøndelag. Dalen har navn etter elva Driva. E6 og Dovrebanen går parallelt med elva gjennom store deler av dalen.  I Drivdalen ligger også den gamle kongeveien *[[Vårstigen]]*.

Den trange, øvre delen av dalen strekker seg nordover fra Dovrefjell til Oppdal, er omkranset av Dovrefjell-Sunndalsfjella nasjonalpark på begge sider. Ved bygda Driva vider dalen seg ut og har jordbruksområder på begge sider. Ved Auna (Oppdal sentrum) vender dalen brått mot vest, og blir etterhvert smalere og dypere. 25 kilometer vest for Oppdal ligger grensen til Sunndal kommune i Møre og Romsdal, hvorfra dalen kalles Sunndalen.

## Eksterne lenker
* Drivdalen i vinden
Cusco (region)

**Cusco** er en region i det  sørøstlige Andes i Peru. Den grenser til Ucayali i nord, til Madre de Dios og Puno i øst, til Arequipa i sør og til Apurímac, Ayacucho og Junín i vest.  Regionhovedstaden er Cusco.

## Politisk inndeling
Regionen er delt inn i følgende 13 provinser, som igjen er delt inn i til sammen 108 distrikter.
 

## Referanser
Denise Darcel

**Denise Darcel** (født 8. september 1924 i Paris i Frankrike, død 23. desember 2011 i Los Angeles) var en fransk skuespiller som har opptrådt i flere Hollywood-filmer.

Darcel var en kabaret-sanger i Paris etter andre verdenskrig før hun ble oppdaget av Hollywood. Denise kom til USA i 1947 og ble naturalisert amerikansk statsborger i 1952. Hennes første film-opptreden var i *Battleground* (1949). Hun dukket opp på Broadway i musikalen *Pardon Our French* i 1950. Hun gjorde sterkt inntrykk i *Tarzan and the Slave Girl* (1950) der hun spilte mot Lex Barker. Hennes mest kjente film-opptreden var i *Vera Cruz* (1954) hvor hun hadde den kvinnelige hovedrollen, og spilte mot Burt Lancaster og Gary Cooper. Darcel var gift og skilt tre ganger, og hadde to sønner, Chris og Craig. I september 2009 ble hun hedret med Cinecon Career Achievement Award, som ble presentert i Hollywood, ved en bankett holdt på Hollywood Renaissance Hotel. Hun døde i 2011 etter akutt kirurgi for å reparere en sprukket aneurisme. 

## Referanser


## Eksterne lenker
* 
* Photographs of Denise Darcel
Jørgen Grann

**Jørgen Olav Grann** er tekstforfatter, reklamemann, humorist og matentusiast. På Schibsted Forlag har han utgitt kokebøkene *Digg – feit i en fei*, *Fast Food*, *Fôr – mat uten mor*, *DIGG på fredag og Den velutstyrte mannen (i samarbeide med Olav Birkeland, Hobbykokken.no)*. Han var også en av flere forfattere av boken *12 måneder* på Gyldendal forlag. 

Jørgen Grann er sønn av Odd Grann.

## Referanser


## Eksterne lenker
*Bokpresentasjon på Vigmostad & Bjørke nettsider
Fallrettigheter

**Fallrettigheter** er en betegnelse som brukes i Norge for retten til å utnytte det fall (høydeforskjell) som finnes i en elv. Kraften som fallet gir er en ressurs og retten til å bruke denne ressursen har i lang tid vært styrt av det offentlige, i nyere tid blant annet ved konsesjonslovene av 1909.

## Eksterne lenker
* Om fallrettigheter, fra Statens kartverk
* Om fallrettigheter, fra advokatfirmaet Thommesen
Syed Ahmed-el-Edroos

**Syed Ahmed-el-Edroos** (født 3. mars 1899 i Sangareddy, død 1962) var en offiser i staten Hyderabads hær. Han tjenestegjorde i 35 år for nizamen av fyrstestaten Hyderabad og endte som landets hærsjef. 

El-Edroos tilhørte en familie av innvandrere fra Hadhramaut sør på Den arabiske halvøy. Han gikk inn i hæren i Hyderabad i 1913. Under første verdenskrig tjenestegjorde han i Palestina. El-Edroos fikk sitt første befal i 1918. Han førte blant annet befal over 2nd (Nizam's Own) Hyderabad Imperial Service Lancers. Under andre verdenskrig var han i 1942 i Aden for å trene soldater.

Da India invaderte Hyderabad i Operasjon Polo i september 1948 var el-Edroos generalmajor og sjef for Hyderabads hær. Etter fem dagers kamp overga han 18. september de hyderabadske styrkene til India. Han hadde deretter overoppsynet med avviklingen av Hyderabads hær og hjemsendelse av soldater som ikke var hjemmehørende i Hyderabad til forskjellige deler av India, Pakistan og Arabia.

Etter at India overtok kontrollen over Hyderabad bosatte el-Edroos seg i Bangalore. I 1994 utga han sammen med L. R. Naik *Hyderabad of the "Seven Loaves". A historical account of the Asaf Jahi dynasty with an autobiographical sketch of the author, covering the events of Hyderabad's merger with the Indian Union*. 

El-Edroos ble i 1935 utnevnt til offiser av Order of British India og i 1943 forfremmet til følgesvenn. Han hadde ærestittelen *bahadur*.

Hans sønn og sønnesønn var offiserer i Pakistans og Jordans forsvarstyrker.

## Referanser
Sunndalen

**Sunndalen** er et dalføre i Sunndal kommune i Møre og Romsdal. Gjennom dalen renner elva Driva. Dalen strekker seg fra Gjøra ved fylkesgrensa mot Trøndelag, til Sunndalsøra ved Sunndalsfjorden. Dalen er en fortsettelse av Drivdalen i Trøndelag. Riksvei 70 går parallelt med elva. 

Grøa kraftverk og Driva kraftverk ligger i dalen. Aluminiumsverket får særlig strøm fra kraftverkene i nabodalen Litldalen. Sunndalen og Litldalen munner begge ut på Sunndalsøra.

## Bebyggelse
Bosetningen er konsentrert om nedre del med Sunndalsøra og aluminiumsverket der. Omkring 75 % av Sunndal kommunes befolkning bor i dalførets nedre del (nedenfor Romfo). I dalen er blant annet de mindre tettstedene Grøa og Gjøra.

Kirker i dalen
* Hov kirke
* Romfo kirke
* Gjøra kapell

## Geografi
Dalen er omgitt av fjell på over 1850 meters høyde. Avhengig av målemetode kan Vinnufallet regnes som den høyeste eller en av de høyeste i Norge. Den øverste delen av dalen er relativt smal, mens den lengre vest vider seg ut. Det drives jordbruk langs hele dalføret, særlig i de nedre delene.

Til hoveddalføret er det knyttet flere agnordaler, blant annet Grødalen som møter andre daler og sideelver ved Åmotan og fortsetter som Grøvu til Gjøra i hoveddalen. Elven i Grødalen, Grødøla, renner østover før den løper sammen med Grøvu og vannet snur vestover ved samløpet med Driva ved Gjøra. Vannskillet gikk tidligere lenger vest slik at disse sideelvene samt øvre del av Driva drenerte mot Trondheimsfjorden. Isbreene og vannet har erodert sterkere på vestsiden slik at vannskillet med tiden flyttet seg nordøst/østover til et sted nordøst for Oppdal sentrum. En del av disse agnordalene er synlige som hengende daler.

Sandflatene i Grødalen ble trolig dannet i en bredemmet innsjø. Da breen i Sunndalen minket brøt innsjøen gjennom og grov ut dype gjel ved Jenstad.

Sidedalen Grøvudalen med Åmotan er vernet som landskapsvernområde. Deler av fjellområdet er vernet som Dovrefjell-Sunndalsfjella nasjonalpark.

## Referanser
Tommy Karlsen Sandum

**Tommy Karlsen Sandum** (1975–2024) var en norsk skuespiller. Han spilte Proffen i filmene om Pelle og Proffen av Ingvar Ambjørnsen og Arne i TV-serien *[[Lilyhammer]]*. Han deltok også i TV-serier som «Hotel Cæsar», «Fox Grønland» og «Det tredje øyet». I tillegg bidro han med stemmen sin til en mengde tegnefilmer, opptrådte i teaterstykker og leste inn lydbøker. 

Han døde 48 år gammel, og dødsårsaken skal ha vært en blodpropp i lungen.

## Filmografi

### Som skuespiller
* 2014 *[[Det tredje øyet]]* (TV-serie) – Reiersrud
* 2012–2013 *[[Lilyhammer]]* (TV-serie) – Arne
* 2006 *[[Asfaltevangeliet]]* 
* 2002 *[[Lekestue (TV-serie)|Lekestue]]* (TV-miniserie) – Øyvind 
* 2002 *[[Direkte lykke]]* (TV-serie) – Påsan
* 2001 *[[Fox Grønland]]* (TV-serie) – Rune Arnesen (i episode 1.11)
* 2001 *[[Nini]]* (TV-serie) – Peter Nissen (i episoden «Den stille uke»)
* 2000 og 2014 *[[Hotel Cæsar]]* (TV-serie)
* 1993 *[[De blå ulvene (film)|De blå ulvene]]* – Proffen 
* 1992 *[[Giftige løgner (film)|Giftige løgner]]* – Proffen 
* 1990 *[[Døden på Oslo S (film)|Døden på Oslo S]]* – Proffen

### Som stemmeskuespiller
* 2012 *[[Piratene!]]* – piraten som liker solskinn og kattunger
* 2011 ''Rio'' – Armando
* 2011 Pus med støvler - Jack
* 2011 ''Boog & Elliot 3 - Sirkusvenner'' – Doug
* 2010 *[[Eventyrtid]]* – Jake
* 2010 *[[Shrek]]: Lykkelig i Alle Sine Dager* – Shrek
* 2009 ''Ed, Edd n Eddy's Big Picture Show'' – Eddy
* 2009 ''Hong Kong Phooey'' - Politibetjenten
* 2008 *[[Bolt (2008)|Bolt]]* – andre stemmer
* 2008 *[[Ben 10: Kappløp med tiden]]* – Gråbarken / Wildmutt / Andre stemmer
* 2008 *[[Ben 10: Omnitrixens Hemmelighet]]* – Stinkers / Wildmutt / Gråbarken / Tetrax / Robotisk Løytnant / Firarm / Azmuth / Andre stemmer
* 2007 *[[Teenage Mutant Ninja Turtles (2007)]]* – General Gato / General Mono
* 2007 *[[Underdog]]* – Underdog
* 2006 *[[Villdyr (film)|Villdyr]]* – Skabb / Stein
* 2006 *[[Den stygge andungen og jeg]]* – Fritz
* 2005 *[[Det summer rundt Maggie]]* – Wendell
* 2005 *[[Valiant (film)|Valiant]]* – Kråke 1
* 2005 ''Sly 3: Ære Blant Tyver'' (spill) – Muggshot
* 2004 *[[Sly 2: Tyveribanden]]* (spill) – Jean Bison
* 2003 ** – andre stemmer
* 2002 *[[Lilo og Stitch (film fra 2002)|Lilo og Stitch]]* – andre stemmer
* 2001 ''Ender uten tenner'' - Aldo
* 2001 *[[Jimmy Neutron – Geniet]] – Goddard*
* 2001 *[[Shrek]]* – Pinocchio
* 2001 *[[Pokémon 3: The Movie]]* – Meowth
* 2000 *[[Grinchen]]* – flere stemmer
* 2000 *[[Hjelp! Jeg er en fisk]]* – Krabben
* 1999 *[[Byggmester Bob]]* – Vrengern
* 1999–2009 *[[Ed, Edd og Eddy]]* (TV-serie) – Eddy
* 1999 *[[Gubben & Katten - Et år med Pettersen og Findus]]* (stemme) – nabogutten
* 1999– *[[Pokémon]]* (TV-serie) – Meowth
 
## Referanser


## Eksterne lenker
*
Johan Andersson

**Johan Andersson** er navnet til flere personer:

Idrettsutøvere:
* Johan Andersson (fotballspiller)
* Johan Esplund, tidligere Johan Andersson, bandyspiller.

Politikere:
* Johan Andersson (1850-1919), svensk politiker fra Liberala samlingspartiet.
* Johan Andersson (født 1961), svensk riksdagspolitiker fra Sveriges socialdemokratiska arbetareparti

Akademikere:
* Johan Gunnar Andersson, svensk arkeolog, paleontolog og geolog
Henri-Georges Clouzot

**Henri-Georges Clouzot** (født 18. august 1907, død 12. januar 1977, ) var en fransk filmregissør, manusforfatter og filmprodusent. Han er mest kjent for sine thrillere innspilt på 1950-tallet. Blant hans mest kjente filmer er *[[Fryktens lønn]]* (*Le Salaire de la peur*) fra 1953 og *[[Det onde spill]]* (*Les diaboliques*)  fra 1955. Hans dokumentarfilm *Mysteriet Picasso* er utropt til nasjonalt kulturminne av den franske stat. 

Han ble begravet på Cimetière de Montmartre.

## Filmografi
* 1942: *[[Morderen bor i nr. 21]]*
* 1943: *Ravnen*
* 1947: *[[Kriminell sjalusi]]*
* 1949: *Manon*
* 1949: *Retour à la Vie* (episodefilm) 
* 1950: *Miquette et sa mère*
* 1953: *[[Fryktens lønn|Eksplosive krefter]]* (også kjent som *Fryktens lønn*)
* 1954: *[[Det onde spill]]*
* 1956: *Mysteriet Picasso*
* 1957: *Spionene*
* 1960: *Sannheten*
* 1964: *L'enfer* (ikke fullført)
* 1968: *Sansenes farge*

## Referanser


## Eksterne lenker
*
Mildenau

**Mildenau** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3&nbsp;585 innbyggere den 31. desember 2010.
## Referanser


## Eksterne lenker
*
Adam Elliot

**Adam Elliot** (født 2. januar 1972) er en australsk animasjonsfilmskaper og regissør. Han vant Oscar for *[[Harvie Krumpet]]* i 2004 og har hatt suksess med den animerte spillefilmen *[[Mary og Max]]* fra 2010 og kortfilmen *Ernie Biscuit* (2015). Elliot har studio i Melbourne i Australia.

## Referanser


## Eksterne lenker
* Adam Elliots offisielle nettsted
*
Klimarettferdighet

**Klimarettferdighet** er et begrep som brukes for å analysere klimaendringene ut ifra et etisk perspektiv. 

Begrepet brukes også juridisk, gjennom rettferdighet i anvendelse og utvikling av lover og regler på området klimaendringer. 

## Begrepets historie
* I 2000 ble den første internasjonale samlingen, *Climate Justice Summit*, arrangert i Haag i Nederland. Dette skjedde parallelt med FNs klimakonferanse 2000, den sjette i rekken, også kalt COP6. Climate Justice-samlingen uttalte at «Vi fastslår at klimaendringene er et spørsmål om rettigheter. Dette påvirker vår hverdag, vår helse, våre barn og våre naturressurser. Vi skal bygge allianser mellom stater og over grenser, for å motarbeide klimaendringene ved å foreslå og argumentere for en praksis for bærekraftig utvikling.»
* *The Durban Group for Climate Justice* ble opprettet i 2004 da representanter fra organisasjoner og folkebevegelser fra en rekke land møttes i Durban, Sør-Afrika, for å diskutere metoder for å motarbeide klimaendringene.
* *Climate Justice Now!* er en internasjonal koalisjon av nettverk og organisasjoner som driver kampanjer for klimarettferdighet. Koalisjonen ble grunnlagt i Bali i Indonesia samtidig med FNs klimakonferanse 2007 (COP13).
* I 2008 fokuserte Global Humanitarian Forum på klimarettferdighet under sitt årlige møte i Genève i Sveits.
* *Climate Justice Action Network* ble grunnlagt under mobiliseringen fram mot FNs klimakonferanse 2009 (COP15), og organiserte sivil ulydighet og direkte aksjoner under klimakonferansen. Slagordet «system change not climate change» ble benyttet av mange aktivister.

* I april 2010 ble det avholdt World People's Conference on Climate Change and the Rights of Mother Earth i Tiquipaya, Bolivia, på utsiden av byen Cochabamba. Konferansen samlet sivilsamfunn og regjeringer – arrangert av bolivianske myndigheter. Temaer relatert til klimarettferdighet ble diskutert, med resultatet «People's Agreement calling for a Universal Declaration on the Rights of Mother Earth and an International Climate and Environmental Justice Tribunal».

* Klimarettferdighet var også et tema i forhandlingene mellom i- og u-land, under FNs klimakonferanse 2011 (COP17)

## Referanser


## Eksterne lenker
* climatedebt.org 
* Climate Justice Programme
* Durban Group for Climate Justice 
* Pan African Climate Justice Alliance
* World Development Movement
Johan Andersson (1850–1919)

**Johan Andersson**, i riksdagen omtalt som *Andersson i Altofta* (født 1. juli 1850 i Kärda, død 11. desember 1919 samme sted), var en svensk jordbruker og politiker.

Andersson, som kom fra en husmannsfamilie, var medlem av riksdagens andre kammer for Jönköpings läns västra valkrets fra 1912 til nyvalget i 1914, samt fra 25. januar 1915 til 1917. Som kandidat for frisinnade landsföreningen tilhørte han Liberala samlingspartiet.

## Referanser


## Kilder
### Litteratur
* *Tvåkammarriksdagen 1867-1970* (Almqvist & Wiksell International 1985), band 2, s. 140
Lisbon Lions

**The Lisbon Lions** («Løvene fra Lisboa») er det kallenavnet som ble gitt til det Celtic-laget som vant Europacupen på Estádio Nacional i Lisboa, Portugal 25. mai 1967, da de slo Internazionale fra Milano 2&ndash;1. 

Celtic var det første britiske laget som vant en europacup, og til nå den eneste skotske klubben som har nådd finalen i en europeisk turnering som de i tillegg vant. Klubben er i tillegg den ene av to klubber totalt som har vunnet et europeisk trofe med et lag bestående utelukkende av spillere fra klubbens hjemland. Alle spillerne på Celtic var født innenfor en radius på under 50 km (30 miles) fra Celtic Park i Glasgow.

Celtics spillestil var det motsatte av den effektive defensive spillestilen til Inter. Jimmy Johnstone skal ha beskrevet sitt lags spillestil «som nederlenderne i høyt tempo».

Alessandro Mazzola åpnet scoringene da han satte inn en straffe allerede etter 7 minutter, etter at Jim Craig hadde lagt ned Renato Cappellini. Italienerne trakk seg da tilbake på banen i sitt kjente 11-manns forsvar. Inter fikk deretter ikke et eneste hjørnespark og hadde bare to skudd på mål. Celtic hadde to skudd i tverrliggeren og totalt 39 avslutninger, hvorav 13 ble reddet av den italienske keeperen Giuliano Sarti, 7 ble blokkert og bare 19 var utenfor mål.

Craig gjorde opp for straffen han hadde laget tidlig i kampen da han i det 63. minutt la pasningen til Tommy Gemmell som laget Celtics utligning. I det 83. minutt fikk Gemmell nok rom til å spille ballen til Bobby Murdoch som skjøt et langskudd som Steve Chalmers styrte videre i mål.

## Celtics kamper i Europacupen 1966&ndash;67

## Lagoppstilling




Celtics lagoppstilling i Lisboa


#Ronnie Simpson 
#Jim Craig
#Tommy Gemmell 
#Bobby Murdoch
#Billy McNeill (kaptein)
#John Clark 
#Jimmy Johnstone 
#Willie Wallace
#Stevie Chalmers 
#Bertie Auld 
#Bobby Lennox 
#John Fallon (reservekeeper, ikke brukt)
*Jock Stein (manager)
*Sean Fallon (ass. manager)

NB: Reservekeeper var eneste tillatte innbytter på den tiden.

## Eksterne lenker
* Lisbon Lions norsk artikkel med lagbilde
* Local Heroes: The story of the Lisbon Lions, av Chris Hunt, publisert i magasinet FourFourTwo, juni 2007
* Year of Triumph bilder og tekst fra et minneblad fra 1967
* Kampreferat fra the Guardian 1967.
Nomvula

***Nomvula*** er det andre musikkalbumet til den sørafrikanske afro-fusion-gruppa Freshlyground. Det blei utgitt 10. juli 2004, og solgte til dobbel platina i Sør-Afrika. Mye av suksessen var på grunn av singelen «Doo Be Doo», som blei mye spilt på radio (og seinere covra på indonesisk av den indonesiske artisten Gita Gutawa). Andre populære singler fra albumet var «I'd Like», «Zithande» og «Things Have Changed».

## Referanser




## Eksterne lenker
*
Fujiyoshida

**Fujiyoshida** er en by på Honshu i Japan. Byen ligger i prefekturet Yamanashi like nord for Fuji-san og er utgangspunkt for turer dit. Byen hadde  innbyggere den 1. oktober 2009 på 121,83 km². Fujiyoshida fikk byrettigheter 20. mars 1951. Den er sentrum i et område som kalles Fujigoko (Fujis fem sjøer).
## Eksterne lenker
*
Joyanto Nath Chaudhuri

**Joyanto Nath Chaudhuri** (født 10. juni 1908, død 6. april 1983) var en indisk general. Han var militærguvernør i Hyderabad fra 1948 til 1949 og sjef for hærstaben fra 1962 til 1966.

Chaudhuri begynte i 1926 sin offisersutdannelse ved Royal Military College ved Sandhurst. I 1947 studerte han ved Imperial Defence College i Storbritannia.

I 1928 ble han offiser i den indiske hær. I andre verdenskrig tjenestegjorde han i Sudan, Eritrea, Etiopia og andre steder i Afrika. Tre ganger ble Chaudhuri Mentioned in Despatches. Etter å ha tjenestegjort ved British Staff College i Quetta ledet han i 1941 et regiment i Indian Armoured Corps under kampene i Burma. 

Etter verdenskrigen tjenestegjorde han blant annet i Malaya. Han ble forfremmet til generalmajor i 1947 og fikk i  mai 1948 befal over 1st Armoured Division. Denne avdelingen deltok i september 1948 i Operasjon Polo, Indias invasjon av fyrstestaten Hyderabad. Chaudhuri ledet de indiske styrkene i denne krigen. Han var deretter militærguvernør i Hyderabad til desember 1949.

Etter dette hadde han flere sentrale stillinger i det indiske forsvaret. Han ble forfremmet til general i 1962 og ble 19. november generalstabssjef for Indias hær, en stilling han hadde til han ble pensjonist i 1966. 

Etter å ha avsluttet sin militære karriere, ble Chaudhuri utnevnt til Indias høykommissær i Canada.

Chaudhuri mottok Padma Vibhushan og var offiser av Order of the British Empire.

## Referanser
Bobby Bare jr.

**Bobby Bare jr.** (født 28. juni 1968 i Nashville i Tennessee) er en amerikansk musiker. Han er sønn av Country-sangeren Bobby Bare.

## Diskografi
### Album

### Singler

## Referanser


## Eksterne lenker
* 
* 
* 
* 
* Bloodshot Records Label: Artist Page
Stuttsmåarve

**Stuttsmåarve** er en liten fjellplante i nellikfamilien.

Den er en lav, flerårig urt som vokser i små tuer bygget opp av flere bladrosetter. Den blir sjelden høyere enn 3&nbsp;cm. Bladene er spisse og glatte. Den ligner på slektningen jøkularve, men kan skilles på at blomstene som regel er femtallige. Arten vokser på fuktig berg og grus, ofte ved snøfonner, på kalkholdig grunn.

Stuttsmåarve har en amfiatlantisk utbredelse; det vil si at den finnes i nordlige strøk på begge sider av Atlanterhavet. Arten forekommer i Canada og på Vest-Grønland, ett sted på Øst-Grønland, Island, Jan Mayen, Svalbard, Norge og Nord-Sverige. På det norske fastlandet opptrer stuttsmåarve som en bisentrisk fjellplante. Arten har et sørlig utbredelsesområde i Jotunheimen, Dovrefjell og Trollheimen, og et nordlig utbredelsesområde fra Saltdal til Nordkapp. De fleste funnene i Nord-Norge er gjort i Troms.

Utbredelsen gjør at botanikerne har ment at stuttsmåarve har overlevd istiden i lokale refugier. Molekylærgenetiske studier har stort sett bidratt med argumenter mot denne såkalte overvintringsteorien. I 2011 ble det likevel publisert en artikkel der det hevdes at stuttsmåarve må ha overlevd siste istid i refugier et sted i det sørlige Skandinavia.

## Referanser




## Kilder
* 
* 
* 
* 

## Eksterne lenker
* 
* Stuttarve – Nordaflora
Driva (bygd)

**Driva** er et bygdelag i Oppdal kommune i Trøndelag. Det ligger øst for elva Driva i Drivdalen, og 6 km sørvest for kommunesenteret Oppdal (Auna). Drivdalen oppvekstsenter ligger her. E6 passerer gjennom stedet. Det gjør også Dovrebanen, men Driva stasjon er nedlagt som stoppested. Stasjonen ble bygget tidlig på 1900-tallet, da Driva hadde vokst frem som et lite handelssted, først med småhandel på Lo og Rise, senere med Oppdals første samvirkelag.

## Referanser
ISO 3166-2:LA

**ISO 3166-2:LA** er Laos' del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Laos er det definert koder for 1 prefektur, 16 provinser og 1 spesialsone. Spesialsonen Xaisomboun blei oppløst i 2006 og lagt til i Vientiane og Xieng Khouang.

Hver kode består av to deler, atskilt av en bindestrek. Første del er , ISO 3166-1 alfa-2-koden for Laos. Andre del er to bokstaver.

## Nåværende koder

## Endringer
Følgende endringer i Laos' oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Laos' provinser

## Eksterne lenker
* Provinces of Laos, Statoids.com
Driva (Jølster)

**Driva** er ei elv og et vassdrag i Sunnfjord kommune i Vestland. Den er ei sideelv til Stardalselva, som den løper sammen med 2 kilometer nordvest for Fonn og 10 km øst for Klakegg. Driva har utspring fra Storevatnet mellom Oldedalen og Stardalen.

## Fotnoter



## Referanser
Endolitt

**Endolitter** er organismer, ofte ekstremofile, som lever i for eksempel stein eller korall. Endolitter har blitt funnet på havdyp så store som tre kilometer,, men også i overflatesteiner i ekstremt tørre og kalde områder, som i Antarktis..

## Referanser
Halofil

**Halofiler** er organismer som er i stand til å overleve og trives i naturmiljø med svært høy salinitet. De fleste av de vokser svært sakte eller ikke i det hele tatt ved lave elektrolyttkonsentrasjoner.

Ulike forfattere opererer med ulike definisjoner på hva en halofil er, men det vanligste er at organismen trenger et saltinnhold fra 0,5&nbsp;M og oppover i miljøet sitt for å kunne vokse og formere seg. Eksempler på habitat hvor det finnes halofiler kan være Dødehavet, Store Saltsjø ved Salt Lake City og Owens Lake i California.

De fleste halofiler er arker, men det finnes også noen bakterier som trives i slike miljøer.

## Kilder
* Singleton, Paul & Sainsbury, Diana: *Dictionary of Microbiology and Molecular Biology* Wiley, 1987
Bill Hader

**William Hader** (født 7. juni 1978 i Tulsa i Oklahoma) er en amerikansk skuespiller, komiker, produsent og forfatter, mest kjent som en fast del av komikerne bak TV-showet *[[Saturday Night Live]]*, men har også hatt en rekke roller i filmer som *[[Superbad]]*, *[[Hot Rod (2007)|Hot Rod]]*, *[[Tropic Thunder]]*, *[[Adventureland]]*, *[[Paul (film)|Paul]]*, *[[Dumpet av Sarah Marshall]],* *[[Natt på museet 2]]* og *[[It Chapter Two|It: Chapter Two]].*

## Filmografi (utvalg)
* 2019 – *[[It Chapter Two|It: Chapter Two]]*
* 2015 – *[[Inside Out (film)|Inside Out]]*
* 2014 – *[[The Skeleton Twins]]*
* 2012 – *[[Men in Black 3]]*
* 2011 – *[[Paul (film)|Paul]]*
* 2010 – *[[Scott Pilgrim vs. the World]]*
* 2009 – *[[Istid 3: Dinosaurene kommer]]*
* 2009 – *[[Year One (film)|Year One]]*
* 2009 – *[[Natt på museet 2]]*
* 2009 – *[[Adventureland]]*
* 2009 – *[[Det regner kjøttboller]]*
* 2008 – *[[Pineapple Express]]*
* 2008 – *[[Tropic Thunder]]*
* 2008 – *[[Dumpet av Sarah Marshall]]*
* 2007 – *[[Superbad]]*
* 2007 – *[[Hot Rod (2007)|Hot Rod]]*
* 2007 – *[[Knocked Up]]*
* 2006 – *[[Du, jeg og Dupree]]*

## Referanser


## Eksterne lenker
* 
*
I’ve Been Around

**«I've Been Around»** er en amerikansk sang, skrevet av Fats Domino.

Domino spilte den selv inn. «I've Been Around» ble utgitt på singlen Imperial X5629 i 1959. A-siden var «Be My Guest».

## Coverversjoner
The Animals. Utgitt på EP-platen *The Animals* (Columbia SEG&nbsp;8400) i Storbritannia i mars 1965.

## Norsk versjon
Viggo Sandvik Hansen og Eldar Vågan har skrevet en norsk tekst. Den bærer tittelen «Jaha, jaha-ha-ha».
 
### Innspilling
*Vazelina Bilopphøggers. Utgitt på LP-platen *[[På tur]]* (Tiger SLP&nbsp;99002) i 1993.

## Listeplasseringer
Mens «Be My Guest» lå som høyest på en åttendeplass på Billboard Hot 100-listen gjorde «I've Been Around» det bra på listene på egen hånd. Den lå som høyest på en 19.-plass på Billboard Hot R&B Sides-listen og nådde en 33.-plass på Billboard Hot 100-listen

## Referanser